
Prosiect Ymchwil: Astudiaeth Achos yn seiliedig ar y Profiad Dewisol

Enw myfyriwr: Undeg Jones

BA Addysg Gynradd (SAC)

Cydnabyddiaeth AI (Deallusrwydd Artiffisial
Rwy’n cydnabod y defnydd o ChatGPT (https://chatgpt.com/) o’r 1 Rhagfyr 2024- 29 Rhagfyr 2024 i grynhoi gwybodaeth o wahanol fathau o adnoddau gan ddefnyddio’r anogwyr: 
· Yin, R. (2014). Case Study Research: Design and Methods (5th ed.). Thousand Oaks, CA: Sage Publications, Inc. “summaries what it says about exploratory case study”
· “Summarise Gary Thomas 'how to do your case study' on subject and object”
· “Robert. Holmes, G (2018) doing your early years research project. A step-by-step guide. (4th edition) London: SAGE. summarise the disadvantages of using case studies”
· “Art As a Language for Autism: Building Effective Therapeutic Relationships with Children and Adolescents. Summarise the challenges autistic children face in this book”
· “Popping (2015)- What does this article say about the use of different question types in a questionnaire?”
· “Spotlight on Young Children: Observation and Assessment Holly Bohart and Rossella Procopio. Summarise what this book says about observation”
· “Find books on ‘Research Positionality’”
· “Using thematic analysis in psychology Virginia Braun & Victoria Clarke. Summarise what this says bout 'thematic analysis'”
· “Berger, R. (2015) Now I see it, now I don’t: Researcher’s position and reflexivity in qualitative research. What does this article say about research positionality within data analysis”
· “Cohen, A.L., 2023. Hawthorne Effect. In Problems and Pitfalls in Medical Literature: A Practical Guide for Clinicians (pp. 33-35). Cham: Springer International Publishing. Summarise how Hawthorne effect affects the reliability of data”
· “Sobel, D. and Alston, S. (2021) The inclusive classroom: a new approach to differentiation. London, England: Bloomsbury education. why do teachers need to ensure an inclusive classroom?”


Targedau
	Targed 1
	Defnyddio mwy nag un awdur i gefnogi negeseuon allweddol.

· Gweler enghreifftiau o’r defnydd o fwy nag un awdur i gefnogi negeseuon allweddol trwy gydol yr aseiniad.

	Targed 2
	Gwneud cysylltiadau pellach rhwng theori ac ymarfer e.e. wrth esbonio strategaethau a ddefnyddir i ymgysylltu rhanddeiliaid yn y dysgu. 

· Gweler enghreifftiau o gysylltiadau rhwng ymarfer a theori trwy gydol yr aseiniad e.e llythyron caniatâd i rieni, gofyn am gydsyniad y plant, dilyn canllawiau moesegol BERA.

	Targed 3
	Prawf-ddarllen yn drwyadl cyn cyflwyno i sicrhau y cyflwynir syniadau yn hollol eglur i'r darllenydd. 

· Prawf-ddarllenwyd yr aseiniad er mwyn sicrhau bod fy syniadau yn hollol eglur.



Astudiaeth achos archwiliadol yn deillio o ymarfer (sylwi) ac ymchwiliwyd ymhellach trwy offer ymchwil a nodwyd. Daw’r aseiniad i ben drwy nodi ymyrraeth y gellir ei dreialu drwy gydol y Profiad Addysgu Proffesiynol a chael tystiolaeth ohono drwy fyfyrio yn y Safonau Dysgu Proffesiynol.

Nod, ffocws a phwrpas yr ymchwil / Cyd-destun Ymchwil
‘Gyda'r cymorth cywir, gall y rhan fwyaf o bobl ifanc ag ADY wireddu eu potensial a byw bywydau annibynnol a bodlon’. 
	        (Llywodraeth Cymru, 2021a, t. 313)

Mae disgyblion ag awtistiaeth fel arfer yn perfformio'n is na'u cyfoedion yn yr ysgol, ac felly, mae’n hollbwysig i athrawon fod yn ymwybodol beth sydd angen ei wneud er mwyn cefnogi’r disgyblion er mwyn pennu’r gofynion hyn (Van Der Steen et al., 2020). Honna Gómez-Marí, Sanz-Cervera a Tárraga-Mínguez (2022) bod athrawon yn eu gweld yn heriol cefnogi disgyblion ag awtistiaeth yn yr ystafell ddosbarth oherwydd diffyg hyfforddiant sy’n ymwneud ag awtistiaeth. O ganlyniad i hyn, cynlluniais fy nghwestiwn ymchwil ‘Pa strategaethau sy'n cael eu defnyddio i gefnogi dysgwyr gydag awtistiaeth i gyrraedd eu llawn botensial?’ wrth ystyried dylai pob plentyn gwneud cynnydd ar draws Cwricwlwm i Gymru (Llywodraeth Cymru, 2020).

Cynhaliwyd yr ymchwil mewn ysgol wledig, gyda 21% o’r disgyblion ar gofrestr anghenion dysgu ychwanegol (ADY) yr ysgol. Cwmpasodd yr ymchwil tri disgybl ysgol uwchradd, uned anghenion dysgu ychwanegol, a dosbarth Blwyddyn 5. Nod yr ymchwil oedd defnyddio dull astudiaeth achos archwiliadol i ymchwilio pa strategaethau sy’n effeithiol i gefnogi plant ag awtistiaeth, yn ogystal â datblygu fy arfer proffesiynol. I gyflawni'r nod hwn, cynlluniais amcanion a oedd yn cynnwys darparu holiadur i athrawon yr ysgol, arsylwi plant yn yr uwchradd mewn gwahanol wersi a chyfweld a’r athro/athrawes ddosbarth.
Trosolwg o lenyddiaeth berthnasol
Pwrpas yr ymchwil hon yw datblygu fy nealltwriaeth o sut i gefnogi plant awtistig. Disgrifia MacConville (2010, dyfynnwyd yn Ryder, 2013) mae cyflwr datblygiadol sy'n effeithio ar eu gallu i gyfathrebu gyda phobl a'u gallu i adeiladu perthynas cadarnhaol ag eraill yw awtistiaeth. Ychwanega Llywodraeth Cymru (2021b) a (Lord et al., 2018), mae’r anawsterau mae pobl ag awtistiaeth yn wynebu yw’r sgil o gymdeithasu’n strwythuredig, ynghyd ag adnabod patrymau gwybyddiaeth a phrofiadau synhwyraidd cyfyngedig neu ailadroddus. Yn ôl Wing (1988), mae awtistiaeth yn ‘anabledd cudd’, gan na all unrhyw un adnabod bod gan blentyn awtistiaeth trwy edrychiad yn unig.
Dywed Baron-Cohen et al. (2009) a astudiodd awtistiaeth, bod unigolion awtistig yn aml yn rhagori wrth adnabod patrymau ailadroddus mewn ysgogiadau, a all amlygu mewn ffyrdd amrywiol, systemeiddio yw enw’r broses hon, sy'n cynnwys dadansoddi neu greu systemau. Awgryma Meilleur et al. (2015, dyfynnwyd yn Uddin, 2022) bod gan unigolion awtistig gryfderau mewn meysydd gwahanol, gan esbonio eu bod wedi darganfod mewn un astudiaeth fod gan dros chwe deg y cant o bobl awtistig sgiliau penodol a gallu canfyddiadol uwch. Cytuna McCann (2023) bod gan rai plant awtistig dalentau arwyddocaol mewn meysydd dysgu a phrofiad amrywiol, gan gynnwys mathemateg, y celfyddydau mynegiannol, a gwyddoniaeth a thechnoleg sy’n priodoli i’w sylw at fanylion a’u gallu arloesol i ddatrys problemau. Yn ôl Woods ac Estes (2023) mae llawer o gryfderau gyda phlant awtistig, megis tebygolrwydd uwch o draw perffaith, y gallu i wahaniaethu rhwng arogleuon cymysg, y gallu i adnabod synau cymysg, ac effeithiolrwydd ar weithgareddau ymchwilio. Ychwanega Francesco Ferretti et al. (2018) gall nifer o blant ag awtistiaeth ddarllen geiriau yn fanwl gywir, gan ragori o bosibl ar y lefelau a ragwelir. Yn gysylltiedig gyda’r celfyddydau mynegiannol, sonia Jolley et al. (2013) bod plant ag awtistiaeth yn aml yn dangos gallu rhagorol i efelychu bywyd llonydd a defnyddio dulliau rheoledig.
Er bod rhai therapïau wedi dangos effeithiolrwydd i gynyddu sgiliau gweithredol plant awtistig, mae'n bosibl bod y ffocws yn bennaf ar ddiffygion disgyblion awtistig, gan esgeuluso'r nodweddion cadarnhaol a'r cryfderau sy'n caniatáu iddynt ffynnu (White et al., 2023). Dyweda Roberts a Simpson (2016, dyfynnwyd yn Bolourian et al., 2021) bod athrawon addysg gyffredinol yn gweld eu dealltwriaeth o awtistiaeth ac arferion hyfforddi perthnasol ar gyfer cefnogi plant ar y sbectrwm awtistig yn annigonol. Ategir at hyn gan Jaffal (2022) sy’n ychwanegu nad yw ysgolion gyda’r adnoddau priodol i gefnogi datblygiad plentyn awtistig, sydd yna’n her i sicrhau dosbarth cynhwysol. Disgrifia polisïau addysg bod angen sicrhau dosbarth cynhwysol er mwyn bod athrawon yn datblygu sgiliau iaith, modelu ac esbonio, darparu tasgau synhwyraidd, ac adnewid strategaethau addysgu fel bod pob plentyn yn dysgu. Cytuna Sobel a Alston (2021) bod sicrhau ystafell ddosbarth cynhwysol yn rhoi cyfle cyfartal i bob disgybl dysgu i gyrraedd eu llawn botensial. Profa plant awtistig heriau mewn trawsnewidiadau fertigol a llorweddol o fewn lleoliadau addysgol, gan fod newid yn cyfrannu'n sylweddol at eu tueddiad i ymddieithrio (Connor, 2019). Honna Richardson (2022) a Feldman (2020) bod plant ag awtistiaeth yn profi heriau mewn cyfathrebu rhyngbersonol, sydd felly'n amharu ar eu gallu i ddeall eu teimladau eu hunain yn ogystal â theimladau pobl eraill.
Sonia Petersson-Bloom a Holmqvist (2022) bod creu amgylchedd effeithiol ymhlith yr elfennau mwyaf arwyddocaol sy'n dylanwadu ar brofiadau cadarnhaol gydag addysg gynhwysol i blant ag awtistiaeth. Gall disgyblion ag awtistiaeth elwa o gyfrifoldebau dosbarth penodedig, gan y gallai'r cyfrifoldebau hyn eu cymell i gymryd rhan mewn ymddygiadau cymdeithasol ychwanegol (Bolourian et al., 2021). Ychwanega Dunn et al. (2020) bod defnyddio deunyddiau gweledol megis amserlenni, byrddau cyfathrebu a defnyddio iaith syml yn rhai o’r strategaethau mwyaf effeithiol er mwyn cefnogi plant ag awtistiaeth i gyrraedd eu llawn botensial. Fodd bynnag, dyweda Mudra Dudwadkar et al. (2022) mae ymyraethau sy'n canolbwyntio ar gryfderau’r plant yw'r strategaeth fwyaf effeithiol ar gyfer cefnogi plant ag awtistiaeth i gyflawni eu llawn botensial. Dadleua Llywodraeth Cymru (2021a) dylai mynediad gwell at arbenigeddau cymorth cynghori fod mewn ysgolion er mwyn cefnogi datblygiad plant ag awtistiaeth. Awgryma Whelan et al. (2024) bod gweithredu gwobrau ac atgyfnerthu cadarnhaol i hyrwyddo ymddygiadau positif a chanlyniadau addysgol cynyddol yn strategaeth effeithiol i gefnogi cynnydd plant ag awtistiaeth. Ar y llaw arall, noda Estyn (2024) mae'n fuddiol cael mynediad at degan i leihau pryder neu wrthrych i'w ddal, gan gynorthwyo gyda sylw a chanolbwyntio, yn enwedig pan fydd angen eistedd am gyfnod o amser neu'n talu sylw i oedolyn.	
			
Trafodaeth y dyluniad ymchwil: Astudiaeth Achos
Yn ôl Thomas (2021) astudiaeth achos yw crynodiad, gyda phwyslais ar bwnc unigol, wedi'i archwilio'n drylwyr o safbwyntiau gwahanol. Atega Gall, Gall a Borg (2005) hyn trwy ddiffinio astudiaeth achos fel archwiliad cynhwysfawr o achos o fewn ei leoliad naturiol ac o safbwynt y personau sy'n ymwneud â'r achos. Mae’r achos mewn astudiaeth achos yn cael ei weld fel uned ddadansoddi annibynnol, gydlynol gyda therfynau penodol a diffiniedig yn ymwneud â chyfranogwyr, lle, sefydliad, amser, cyd-destun, neu gyfuniad ohonynt (Sharp, 2012). Sonia Crotty (1998) bod y gwrthrych a phwnc fel sylfaen i ddeall natur gwybodaeth a'r broses ymchwil. Mae'r pwnc yn dynodi'r prif ffocws neu'r unigolion dan sylw yn yr achos (Thomas, 2021). Yn yr astudiaeth hon, yr ysgol oedd y pwnc wrth i mi archwilio'r strategaethau a ddefnyddiwyd i gefnogi plant awtistig ar draws y sefydliad. Mae'r gwrthrych yn ymwneud â'r thema, y ​​mater, neu'r ffenomen gyffredinol y mae'r ymchwil yn ceisio ymchwilio iddynt (Thomas, 2021). Gwrthrych yr ymchwil hon oedd y strategaethau a ddefnyddiwyd i gynorthwyo dysgwyr ag awtistiaeth i gyflawni eu llawn botensial. 
Defnyddiwyd astudiaeth achos archwiliadol fel dull ymchwil ar gyfer yr astudiaeth hon. Defnyddir astudiaethau achos archwiliadol i archwilio senarios ag ychydig neu ddim ymchwil blaenorol, gan anelu at ddatblygu cwestiynau ymchwil a chysyniadau ar gyfer astudiaethau diweddarach (Yin, 2014). Awgryma Simons (2009) bod astudiaeth achos archwiliadol yn hwyluso dadansoddiad cynhwysfawr o'r pwnc, gan ddal cynildeb a chymhlethdodau a anwybyddir weithiau gan dechnegau eraill, ac mae’n galluogi ymchwilwyr i ymchwilio i ddigwyddiadau yn eu hamgylcheddau naturiol, gan amlygu arwyddocâd y cyd-destun. I’r gwrthwyneb, awgryma Roberts-Holmes (2018) bod astudiaethau achos yn aml yn canolbwyntio ar amgylchiadau neu bobl benodol, gan gyfyngu ar gyffredinoli canlyniadau i gynulleidfaoedd ehangach. Sicrhawyd sampl cynrychiadol i gasglu data credadwy a chynrychioliadol (Denscombe, 2014), trwy ddewis plant yn bwrpasol.

Dulliau ymchwil
I gasglu data ar gyfer dyfnhau fy nealltwriaeth o strategaethau amrywiol i gynorthwyo plant awtistig, defnyddiwyd gwahanol offerynnau ymchwilio. Casglwyd data meintiol ac ansoddol gan fod hyn yn caniatáu i mi ymchwilio i bwnc yn gynhwysfawr (trwy ddulliau meintiol) a thrwyadl (drwy ddulliau ansoddol) (NFER, 2013). Penderfynwyd defnyddio holiadur (gweler atodiad 4) gan ei fod yn gyfystyr â gwybodaeth syml iawn ac yn gryno i’r cyfranogwyr i gwblhau (Denscombe, 2014). Dosbarthwyd yr holiadur i athrawon yr ysgol er mwyn casglu eu barn am wahanol strategaethau maen nhw’n gweithredu o fewn yr ystafell ddosbarth. Crëwyd yr holiadur ar-lein gan ddefnyddio ‘Microsoft Forms’, sy’n effeithiol er mwyn targedu fwy o sampl ar gyfer casglu data (Jain, 2021), ond hefyd mae atebion yr holiadur ar lein yn cael eu cynhyrchu’n gyflym sy'n symleiddio’r broses dadansoddi (Llywodraeth Cymru, 2015). Defnyddiwyd cwestiynau agored yn yr holiadur i ymchwilio'n ddwfn i syniadau, teimladau a chanfyddiadau'r cyfranogwyr, gan sicrhau gwybodaeth gynhwysfawr o'r cwestiwn ymchwil, tra hefyd yn defnyddio cwestiynau caeedig er mwyn casglu data penodol, trefnus a phendant (Alam, 2021). Ystyriwyd y mathau o gwestiynau gwahanol yn ofalus (Bell a Waters, 2018) gan awgryma Popping (2015) gall cwestiynau annelwig ddrysu ymatebwyr, gan arwain at atebion anghyson neu ddim atebion dilys. 
Yn ôl Cohen, Manion a Morrison (2018) mae holiaduron yn aml yn fwy dibynadwy oherwydd gall ei anhysbysrwydd feithrin mwy o atebion onest wrth y cyfranogwyr. Er y gall holiaduron gynhyrchu cyfraddau ymateb sylweddol (Lambert, 2019), maent hefyd yn cael eu hadnabod am eu cyfraddau cwblhau isel (Thomas, 2021). Profwyd hyn gan na chasglwyd unrhyw ymatebion o'r holiadur. Sonia Holmes (2023) bod holiaduron yn sicrhau bod yr holl gyfranogwyr yn derbyn cwestiynau union yr un fath, gan felly wella'r gallu i gymharu â dadansoddi data. Fodd bynnag, awgryma Bell a Waters (2018) ni all ymchwilwyr esbonio ymholiadau nac ymchwilio ymhellach i atebion, sy’n gallu cyfyngu dealltwriaeth a darparu llai o ymatebion craff. Ceisiwyd osgoi hyn trwy ddefnyddio amrywiaeth o gwestiynau oedd yn dylanwadu ar ymatebwyr i ryngweithio’n fwy â’r holiadur, wrth ehangu ar eu hatebion ar flychau, ac ateb cwestiynau caeedig trwy flychau ticio, graddfa ‘likert’, a chwestiynau graddio (Einola a Alvesson, 2021).
Cynhaliwyd cyfweliad gydag athrawes y sector cynradd (gweler atodiad 3) i gasglu gwybodaeth fanylach am y strategaethau mae’r ysgol yn defnyddio er mwyn cefnogi disgyblion awtistig (Llywodraeth Cymru, 2015). Penderfynwyd defnyddio cyfweliad lled-strwythuredig gan ei fod yn caniatáu ar gyfer cydbwysedd rhwng cysondeb wrth gwestiynu a hyblygrwydd wrth archwilio ymatebion cyfranogwyr ymhellach (Magaldi a Berler, 2020). Esbonia Kumar (2018) bod strwythur y cwestiynau agored neu gaeedig a'r ymadroddion a ddefnyddiwyd mewn cyfweliad yn hollbwysig oherwydd eu bod yn effeithio ar ansawdd y wybodaeth a gasglwyd. Cynlluniwyd cwestiynau agored yn y cyfweliad (gweler atodiad 3) gan fod yr athrawes yn trafod ei safbwyntiau a'u meddyliau ei hun ymhellach (Jain, 2021) am ei phrofiad o gefnogi cynnydd plant awtistig.  
Mantais fawr gyfweliad lled-strwythuredig yw bod gan yr ymchwilydd y gallu i addasu a newid cyfeiriad y cwestiynau, ac mae hyblygrwydd y cyfweliadau hefyd yn galluogi'r cyfranogwyr i ddatgelu mwy o wybodaeth, gan gyfoethogi'r data ansoddol (Alamri, 2019). Ar y llaw arall, honna Bell a Waters (2018) bod cyfweliadau yn cymryd llawer o amser i drefnu, cynnal, trawsgrifio a dadansoddi data. Mantais arall o ddefnyddio cyfweliad yw dim ond ychydig o offer a ddefnyddir mewn cyfweliadau ac maent yn canolbwyntio ar sgiliau cyfathrebu, sy’n golygu bod y dull ymchwil yma yn rhad i ddefnyddio (Denscombe, 2014). I’r gwrthwyneb, gall ‘effaith y cyfwelydd’ effeithio ar ddibynadwyedd yr atebion oherwydd gall rhagfarn godi pan fydd cyfranogwyr yn cynnig atebion sy'n dderbyniol yn gymdeithasol yn hytrach nag ymatebion gonest (Cohen, Manion a Morrison, 2018).
Dull ymchwil arall defnyddiwyd yn ystod yr ymchwil oedd arsylwi yn anghyfranogol. Esbonia Kawulich (2012) mae arsylwi yn anghyfranogol yw pan yw’r ymchwilydd yn arsylwi heb ymgysylltu â’r gwrthrychau neu’r personau sy’n cael eu hastudio yn eu hamgylchedd. Crëwyd taflen arsylwi (gweler atodiad 5) sy’n cynnwys arsylwadau o dri phlentyn awtistig yn y sector uwchradd a'r Porth (uned anghenion dysgu ychwanegol). Penderfynwyd arsylwi tri phlentyn gwahanol mewn gwersi gwahanol er mwyn arsylwi’r gwahanol strategaethau mae athrawon yn defnyddio i gefnogi plant ag awtistiaeth, gan arsylwi plant mewn gweithgareddau arferol, yn eu hamgylchiadau naturiol heb ymyrryd â'u hymddygiad arferol (Bohart a Procopio, 2018). Disgrifia Forman a Hall (2005) bod arsylwadau yn galluogi ymchwilwyr i ddeall cyd-destun ymddygiadau plant, gan egluro'r cysylltiad rhwng eu hamgylchedd a dysgu, sy’n effeithiol i’r ymchwil yma gan ymchwilio i wahanol strategaethau mae’r ysgol yn defnyddio i gefnogi plant awtistig.
Mae’r dull hwn yn arbennig o ddefnyddiol wrth astudio’r cwestiwn ymchwil oherwydd trwy gydol yr arsylwad, gall ymchwilwyr newid y ffocws yn y foment, sy'n eu galluogi i ymchwilio i ymddygiadau neu ffenomenau sy’n deillio trwy gydol yr astudiaeth (O’Leary, 2021). Cytuna Denscombe (2014) trwy ychwanegu bod arsylwi yn caniatáu ymchwilwyr i gasglu llawer o ddata mewn cyfnod byr o amser. Cyfyngiad i’r dull ymchwil o arsylwi yw effaith Hawthorne sy’n cyfeirio at y ffenomen lle mae'r weithred o arsylwi yn dylanwadu ar weithredoedd y rheiny sy’n cael eu harsylwi (Denscombe, 2014). Yn gysylltiedig â’r effaith Hawthorne yw safleoldeb ymchwilydd, sef persbectif person ar y byd, ei farn ar brosiect ymchwil, a chefndir diwylliannol a gwleidyddol yr astudiaeth (Holmes, 2020), sy’n rhan hanfodol wrth gasglu a dadansoddi data (Bukamal, 2022). Sicrhawyd bod fy safleoldeb yn ddiduedd wrth arsylwi trwy ddefnyddio'r un daflen arsylwi, ac i ddilyn canllawiau moesegol wrth gofnodi data.
Sonia Hancock, Algozzine a Lim (2021) trwy driongli'r data casglwyd trwy’r gyfweliad, arsylwadau a holiadur, gall ymchwilwyr greu astudiaeth achos mwy dibynadwy a chredadwy. Cytuna Karunarathna et al. (2024) trwy ehangu bod cyfuno'r fethodoleg hon yn galluogi ymchwilwyr i addasu i wahanol amgylchiadau a gofynion cyfranogwyr, gan arwain at ymchwiliad cynhwysfawr manylach i'r pwnc ymchwil.


Dull(iau) Cyflwyno a Dadansoddi Data
Er mwyn cyflwyno a dadansoddi data’r ymchwil, dilynwyd canllawiau moesegol i sicrhau bod data’r cyfranogwyr yn cael eu trin yn briodol (BERA, 2024). Er mwyn cyflwyno a dadansoddi’r data casglwyd o’r cyfweliad, cyfeiriwyd at ddull dadansoddi thematig, sef gweithdrefn ar gyfer canfod, dadansoddi a chyflwyno patrymau a themâu o fewn data, gan gynnig esboniad cynhwysfawr a manwl o ddata cymhleth (Maguire a Delahunt, 2017). Cyfeiriwyd at fframwaith chwe cham Braun a Clarke (2006) sef addysgu cynnwys y data, creu codau rhagarweiniol, nodi themâu, gwerthuso themâu, diffinio a labelu themâu, a llunio’r canfyddiadau i ddadansoddi a chyflwyno’r data a gasglwyd. Defnyddiwyd yr un daflen arsylwi, cwestiynau cyfweld a darparwyd yr un holiadur i bawb fel cadarnhad i’r cyfranogwyr bod y data casglwyd yn hygrededd a dibynadwy.
Dadansoddwyd a chyflwynwyd data ansoddol o’r cyfweliad a'r arsylwad sy’n darparu dealltwriaeth fanwl o brosesau, profiadau, a'r ystyron mae unigolion yn eu rhoi i'w gweithredoedd (Aspers a Corte, 2019). Codiwyd y data casglwyd o’r cyfweliad a’r arsylwad (gweler atodiad 3 a 5) wrth ddefnyddio lliwiau gwahanol, gan awgryma Popping (2015) bod ymgysylltu â nifer o godau yn gwella cysondeb a dibynadwyedd y data casglwyd, a thrwy hynny ddarparu canfyddiadau dilys. Honna Bloomberg a Volpe (2019) gall trawsgrifio cyfweliad gwella’r data ansoddol trwy ddyfnhau dealltwriaeth o’r data ac o bosibl arwain at ddarganfyddiadau mwy sylweddol. 
Er ni chasglwyd data o'r holiadur oherwydd diffyg ymatebwyr, mi fyddaf wedi dilyn y camau hyn i sicrhau dilysrwydd a hygrededd y data. Mi fyddaf wedi dadansoddi a chyflwyno data meintiol o’r holiadur sy’n gwella dibynadwyedd a dilysrwydd casgliadau ymchwil, gan ddarparu sylfaen gadarn ar gyfer gwneud penderfyniadau ar sail tystiolaeth (Hodge, 2020). Darpara ‘Microsoft forms’ canlyniadau’r holiadur mewn graffiau yn awtomatig, sy’n effeithiol yn ôl Cohen, Manion a Morrison (2011) gan fod graffiau yn lleihau data cymhleth i gynrychioliadau graffigol, sy’n galluogi ymchwilwyr i ddeall llawer iawn o wybodaeth yn gyflym. Ychwanega Denscombe (2014) bod defnyddio holiadur ar lein yn effeithiol gan fod hyn yn lleihau’r risg o gamgymeriadau sy’n gwneud y data yn ddibynadwy ac mae’r data yn cael eu trosglwyddo'n awtomatig o'r holiadur i ffeil cronfa ddata. Storiwyd y data casglwyd yn y cwmwl ar ‘Microsoft 365’ gyda chyfrinair a dilysiad dwbl. Sonia Berger (2015) gall safleoldeb ymchwilydd effeithio’n fawr ar ddilysrwydd a dibynadwyedd y data casglwyd, wrth ymhelaethu gall ymchwilwyr heb brofiadau personol gyda’r cyfranogwyr ymdrin â'r ymchwil gyda llai o dueddiadau sy’n cynyddu dilysrwydd y data. Ychwanega Holmes (2020) wrth fod yn ymchwilydd mewnol gall yr ymchwilydd fod â thuedd sylfaenol ac anymwybodol, neu'n ormodol ffafriol tuag at y cyfranogwyr, felly sicrhawyd fy mod yn ymchwilydd allanol er mwyn lleihau tuedd wrth drin y data. Atega Lincoln, Lynham a Guba (2013, dyfynnwyd yn Kamal, 2019) sylwadau Hancock, Algozzine a Lim (2021) o driongli data trwy ddisgrifio bod defnyddio nifer o ffynonellau data, methodoleg, ymchwilwyr, neu ddamcaniaethau i ymchwilio i bwnc penodol yn dilysu casgliadau. 
Bod yn foesegol
Cyfeiriwyd at ganllawiau moesegol wrth gyflawni a dylunio’r ymchwil. Cyfeiriwyd at ganllawiau BERA (2024), Cyngor y Gweithlu Addysg (2022) a Chod Ymarfer ac Integredd Ymchwil y Brifysgol (2022) er mwyn adlynu at ganllawiau moesegol wrth ymchwilio i’r cwestiwn ymchwil. Cwblhawyd ffurflen foeseg (gweler atodiad 1) er mwyn sicrhau bod egwyddorion moesegol yn cael eu dilyn o fewn yr ysgol. Pwysleisia BERA (2024) dylai ymchwilwyr addysgol adlynu at fframwaith moesegol sy'n parchu pob unigolyn, gan gynnwys nhw eu hun sy'n ymwneud â'u cynnig ymchwil neu sy'n cael eu heffeithio ganddynt. Gan roedd yr ymchwil yn ymwneud â phlant o dan ddeunaw oed, roedd angen gofyn am ganiatâd y rhieni (Truscott a Benton, 2023). Heria Blackburn (2015) trwy esbonio, mae gallu ymddangosiadol plentyn i roi caniatâd yn dibynnu nid yn unig ar eu hoedran ond hefyd ar eu dealltwriaeth o wybodaeth. Gofynnwyd am ganiatâd y rhieni (gweler atodiad 2) a chydsyniad gwirfoddol, gwybodus y cyfranogwyr trwy ofyn iddynt yn gyson wrth eu arsylwi am eu cydsyniad trwy ddefnyddio bawd i fyny a bawd i lawr. 
Drwy gydol yr ymchwiliad, atgoffwyd y cyfranogwyr bod yr hawl ganddynt i dynnu’n ôl o’r ymchwil unrhyw bryd am unrhyw reswm (Department of Education, d.d). Sicrhawyd anhysbysrwydd a chyfrinachedd trwy gydol yr ymchil (BERA, 2024) trwy sicrhau bod enwau'r ysgol a'r disgyblion yn ddienw ar bob dogfen. Honna BERA (2024) bod dull effeithiol o ddiogelu data cyfranogwyr yn hanfodol ar gyfer cynnal ymchwil moesegol. Er mwyn sicrhau cyfrinachedd ac anhysbysrwydd i ddata’r ymchwil, storiwyd y data yn y cwmwl ar ‘Microsoft 365’ gyda chyfrinair a dilysiad dwbl. Sicrhawyd hygrededd a chywirdeb moesol yr astudiaeth trwy gynnal agwedd fewnblyg (Kara et al., 2021). Un o'r problemau mwyaf gydag ymchwil yn ôl Holmes (2020) a Fenge et al. (2019) yw safleoldeb ymchwilydd sy’n cyfeirio at y rolau a'r safleoldebau niferus mae ymchwilwyr a chyfranogwyr yn eu cyfrannu at y broses ymchwil. Mae ymchwilydd mewnol yn golygu gall ymchwilwyr meithrin dealltwriaeth ddyfnach a chasglu data mwy dibynadwy; er, dyweda Elicor (2022) nad wyf yn ymchwilydd mewnol gan nad wyf yn rhan o gymuned yr ysgol. Er gall ymchwilwyr mewnol ac allanol effeithio ar ganlyniadau’r data (Holmes, 2020), rydw i fel ymchwilydd allanol yn gallu ymchwilio o fewn y gymuned neu bwnc yn fwy effeithiol er mwyn dod o hyd i ganlyniadau mwy gwerthfawr (McMillan et al., 2023).
Canlyniadau / Dadansoddiad o ganlyniadau / Trafodaeth
Defnyddiwyd dadansoddiad thematig er mwyn cyflawni nodau’r ymchwil sef i i ymchwilio pa strategaethau sy’n effeithiol i gefnogi plant ag awtistiaeth, yn ogystal â datblygu fy arfer proffesiynol. Casglwyd data ansoddol o’r cyfweliad a’r arsylwad er mwyn ateb fy nghwestiwn ymchwil. Roedd yr ymateb cyffredinol i’r holiadur yn wael, gan ni chasglwyd unrhyw atebion meintiol ac ansoddol, sy’n profi i fod yn gyfyngiad i'r ymchwil hwn. Efallai mai esboniad posib am hyn yw oherwydd roedd hi’n amser prysur o fewn yr ysgol, ac felly gall dosbarthu holiaduron ar adegau anghyfleus achosi cyfraddau ymateb isel (Coe et al., 2021). Daeth tair thema eang i’r amlwg o’r dadansoddiad, sef agweddau cadarnhaol, gwendidau a strategaethau. Bwriedir trafod am ganlyniadau’r cyfweliad a’r arsylwad a gafodd ei godio, sy’n ddull sy’n gwella dibynadwyedd a dilysrwydd canlyniadau trwy sicrhau cymhwysiad tebyg o godau ar draws setiau data (Deterding a Waters, 2021).
Nodwyd nifer o agweddau cadarnhaol wrth drafod gyda’r athrawes. Gwelir yng nghwestiwn 1, atodiad 3, bod yr athrawes yn canmol Cwricwlwm i Gymru gan ei fod yn “dathlu llwyddiant a chynnydd pob dysgwr mewn lot o ffyrdd”. Fel y soniwyd yn yr adolygiad llenyddiaeth, dyweda Llywodraeth Cymru (2021a) gall y rhan fwyaf o bobl ifanc ag ADY gyflawni eu potensial llawn a byw bywydau boddhaus yn annibynnol gyda lefel briodol o gymorth. Dangosodd dadansoddiad pellach yng nghwestiwn 2, atodiad 3, bod yr ysgol ar y trywydd i “ennill statws ysgol awtistiaeth gyfeillgar” sydd wedi bod yn fuddiol oherwydd bod yr ysgol yn gweithio'n agos gyda'r gymuned i gefnogi plant awtistig sydd â gofynion amrywiol. Wrth adolygu’r llenyddiaeth, ni ddarganfuwyd unrhyw ddata ar y cysylltiad rhwng y gymuned yn cefnogi plant ag awtistiaeth i gyrraedd eu llawn botensial. Mae’r canlyniadau, fel y dangosir yn atodiad 5 yn dangos fod pob plentyn arsylwyd gyda sgiliau penodol megis, gwrando, cyfathrebu, gallu i weithio’n annibynnol ac yn awyddus yn y wers, sy’n adlewyrchu canlyniadau Meilleur et al. (2015, dyfynnwyd yn Uddin, 2022) sy’n nodi bod sgiliau penodol a gallu canfyddiadol uwch gyda phlant awtistig mewn meysydd dysgu a phrofiad gwahanol. Un canfyddiad annisgwyl oedd bod Plentyn A, yn atodiad 5, yn gweithio’n effeithiol gyda disgybl mwy abl a thalentog y dosbarth.
Yn ogystal â dadansoddi data cadarnhaol, nodwyd rhai agweddau heriol o’r cyfweliad a’r arsylwad. Awgrymwyd yr athrawes yn y cyfweliad “dydy pob un person ddim yr un peth” a bod “mesur cynnydd yn hwnna yn anodd”, sy’n cysylltu gyda chanlyniad Jaffal (2022) sy’n nodi dydy athrawon heb dderbyn digon o hyfforddiant ar awtistiaeth ac nad oes adnoddau addas gydag ysgolion er mwyn cefnogi gwahanol ddatblygiadau plentyn awtistig. Fel y soniwyd Richardson (2022) a Feldman (2020) yn yr adolygiad llenyddiaeth, gall plant awtistig profi heriau mewn cyfathrebu rhyngbersonol sy’n cael ei gefnogi yn atodiad 5, plentyn A lle’r arsylwyd fod y plentyn ddim yn cyfathrebu gyda’i gyfoedion yn ystod y wers, ond yn rhyfeddol, canfuwyd bod Plentyn A yn cyfathrebu gyda phlentyn mwy abl a thalentog. 
Cafwyd hyd i dystiolaeth gref o’r strategaethau defnyddiwyd yr ysgol i gefnogi plant awtistig. Mae’r canlyniadau, fel y dangosir yn atodiad 3, cwestiwn 3 ac atodiad 5 yn awgrymu bod sicrhau amgylchedd effeithiol yw un o’r strategaethau mwyaf pwerus o fewn y dosbarth i gefnogi plant ag awtistiaeth i gyrraedd eu llawn botensial. Mae’r canlyniad hwn yn unol ag astudiaeth ddiweddar Petersson-Bloom a Holmqvist (2022) sy’n nodi mae creu amgylchedd dysgu croesawgar yw un o’r strategaethau mwyaf dylanwadol i brofiadau cadarnhaol i blentyn awtistig. Adroddwyd ar berthynas gref rhwng cyfrifoldebau dosbarth penodedig a datblygiad cymdeithasol cadarnhaol i blant yn y llenyddiaeth gan Bolourian et al., (2021), sy’n cyfleu bod rhoi cyfrifoldeb penodedig i blentyn awtistig yn y dosbarth yn effeithiol er mwyn datblygu sgiliau cymdeithasol plant. Gweler yn atodiad 5 bod yr ysgol yn defnyddio’r strategaeth hyn gan ei fod yn effeithiol er mwyn adeiladu annibyniaeth plant awtistig. Mewn cyferbyniad â chanfyddiadau cynharach Estyn (2024) yn yr adolygiad llenyddiaeth, ni chanfuwyd unrhyw dystiolaeth o’r defnydd o degan i leihau pryder wrth arsylwi a chyfweld.
I grynhoi, mae’n amlwg fod plant awtistig yn profi heriau wrth ddysgu, ond mae hefyd cryfderau niferus yn gysylltiedig â nhw. Wrth ddefnyddio offer ymchwil amrywiol, casglwyd nifer o strategaethau effeithiol i gefnogi anghenion pob plentyn awtistig. Gweler bod yr ysgol yn sicrhau bod hawliau plant (CCUHP, 2024) yn cael eu bodloni o fewn yr ysgol gan addasu’r amgylchedd dysgu i anghenion pob dysgwr. Trwy sicrhau anhysbysrwydd cyfranogwyr wrth ddewis plant yn bwrpasol i’w harsylwi, gall y canfyddiadau fod yn gynrychioliadwy i’r ysgol a’i chyfranogwyr, ond nid yw’n berthnasol y tu hwnt i’r cyd-destun yna (Hays a McKibben, 2021).
Casgliadau ac Argymhellion
Honna Pochat (2024) bod adfyfyrio yn hyrwyddo ymagwedd o ddatblygiad parhaus, gan alluogi ymchwilwyr i ddysgu o brofiadau blaenorol ac addasu eu dulliau yn unol â hynny. Adfyfyriwyd y profiad ymchwilio trwy gylch myfyrio Gibbs (1988) sy’n galluogi unigolion i ddadansoddi profiadau yn systematig trwy fframwaith chwe cham, gan gyfoethogi eu dealltwriaeth a hyrwyddo datblygiad personol a phroffesiynol. Trafodwyd am y camau gweithredwyd i sicrhau dibynadwyedd eisoes. Er cynlluniwyd i gasglu llawer o ddata o’r dulliau ymchwil, dim ond ychydig o ddata casglwyd gan mai sampl fach o gyfranogwyr cymerodd ran yn yr ymchwil, sy'n effeithio ar ddibynadwyedd y canlyniadau (Quintão, Andrade a Almeida, 2020). Fel soniwyd eisoes, ni chasglwyd unrhyw ddata o’r holiadur. Gall hyn lleihau dibynadwyedd y data sy'n golygu nad yw'r data yn gallu ei gyffredinoli ymhellach na'r ysgol (Sadık, 2019). Er mwyn datblygu’r agwedd yma ymhellach, bwriadaf ddosbarthu’r holiadur mewn cryn dipyn o amser er mwyn sicrhau fod y cyfranogwyr yn cael amser i’w gwblhau. Wrth arsylwi’n anghyfranogol, gall effaith Hawthorne golygu fod plant yn newid eu hymddygiad gyda phresenoldeb unigolyn yn yr ystafell ddosbarth, sy'n lleihau dibynadwyedd y data, sy’n golygu nad yw’r data yn gallu ei gyffredinoli i ysgolion eraill (Cohen, 2023). Er mwyn lleihau’r effaith yma i’r dyfodol, cynllunnir i ymestyn hyd yr arsylwad er mwyn gwahaniaethu rhwng newidiadau ymddygiadol dros dro sy'n deillio o arsylwi (Denscombe, 2014). Un cyfweliad cynhaliwyd yn yr ysgol oherwydd diffyg amser. Gall persbectif cyfwelai unigol fod yn hynod oddrychol, gan mae profiadau neu ragfarnau unigol sy’n cael eu recordio, sy’n arwain at dystiolaeth nad yw’n cyffredinoli (Bell a Waters, 2018). Cynllunnir i gyfweld gyda mwy o athrawon wrth wneud cyfweliad grŵp ffocws yn y dyfodol.
Casglwyd llawer o ddata o wahanol ddulliau ymchwil ag atebodd y cwestiwn ymchwil ‘Pa strategaethau sy'n cael eu defnyddio i gefnogi dysgwyr gydag awtistiaeth i gyrraedd eu llawn botensial?’. Gweler llawer o gysylltiadau rhwng y llenyddiaeth a'r data a gasglwyd trwy'r arsylwad a chyfweliad. Er bod heriau yn gysylltiedig gyda phlant awtistig megis tracio cynnydd, gwelwyd bod plant awtistig gyda sgiliau academaidd canmoladwy sy’n caniatáu iddynt gyflawni eu llawn botensial. Wrth ddefnyddio’r cylch myfyrio (gweler atodiad 6), amlygir hyn fy arfer proffesiynol trwy gydol yr ymchwil, gan hefyd cydnabod bod agweddau i’w ddatblygu. Llwyddais i gyflawni safon broffesiynol “Rhwydweithiau a chymunedau proffesiynol” (Llywodraeth Cymru, d.d, t.49) a pharheir i anelu at y safon yma trwy fy ngyrfa addysgu.
Bwriadaf ddefnyddio’r strategaethau gwelwyd, megis amserlenni gweladwy, canmoliaeth ac anogaeth, byrddau cyfathrebu, a chyfrifoldebau dosbarth yn PAP3, i werthuso eu heffeithiolrwydd gyda phlant amrywiol. Bwriadaf ymchwilio i therapi lego gan brofwyd i fod yn gwella dealltwriaeth llythrennedd, yn gwella sgiliau cymdeithasol a swyddogaethau gweithredol ac yn cyflawni canlyniadau cadarnhaol wrth ddatrys problemau a galluoedd academaidd plant awtistig (Vegni et al., 2023). Gyda gwelliannau i’w ystyried, gellir ymchwilio ymhellach i’r strategaethau defnyddiwyd i gefnogi plant ag awtistiaeth.

